jkorsvik/nowiki_second_scrape_merged huggingface dataset:
Morten Thorkildsen

Morten Thorkildsen (født 4. juni 1961) er en norsk næringslivsleder som fra 12. mai 2003 til november 2013 var administrerende direktør i IBM Norge, en stilling han da tok over etter Endre Rangnes. Før han ble toppsjef, hadde han siden 1986 hatt en rekke stillinger i selskapet. Fra 2013 til 2017 var han administrerende direktør i Rejlers Norge. Thorkildsen har siden 2019 vært selvstendig konsulent i eget selskap, i tillegg til en rekke styreverv. 


== Heder ==
Thorkildsen vant prisen Årets IT-leder i 2006 (Rosingprisen).


== Referanser ==
Goomba

Goomba er en skapning i Mario-spillene, utviklet av Nintendo. Den er en bevisst sopp.Goomba er som oftest Marios fiender, men Goombella og Goomba hjelper faktisk Mario, de er noen av mange venner Mario har. Det finnes forskjellige sorter; gående, flyvende og noen med Pigghatt.
Ellers er Goomba bare Marios fiender. Der er det bare og hoppe på dem for å drepe dem. De er utplasert av Bowser sammen med hans andre koopa-hærer.


== Referanser ==
Endre Rangnes

Endre Rangnes (født 7. juni 1959) er en norsk næringslivsleder. Han ble i november 2015 CEO i selskapet Axactor, som skal kjøpe opp ikke betjent gjeld fra utlånsinstitusjoner. Fra 2010 var han administrerende direktør i Lindorff Norge, etter å ha vært konsernsjef i EDB Business Partner i syv år. Rangnes har også ledet IBM Norge fra 2000 til 12. mai 2003, da han overlot  lederstillingen til Morten Thorkildsen.
Rangnes har hatt en rekke styre- og lederverv i norsk næringsliv og næringsorganisasjoner for IT-industrien. I 2014 forlot Rangnes stillingen i Lindorff.


== Referanser ==
Smedstorps slott

Smedstorp slott (Smedstrup slot) ligger øst for Tomelilla i Skåne, Sverige. Slottet, som ligger i en park ved siden av en liten sjø, var på 1500-tallet et stort og prektig slottsanlegg. Nå gjenstår blott borggårdens vestre lenge.  


== Historie ==
Smedstrup hører de til eldre skånske godsene, og var fra 1313 til 1589 eid av den beryktede slekten Bing. I 1589 ble Anders Kjeldsen Bing bisatt i Varberg, og kong Jakob VI av Skottland og Anne av Danmark, som var på brylluprseise fra Oslo til Helsingør, deltok i begravelsen. Kongens arkitekt, Hans van Steenwinckel den eldre, tegnet foruten slottet også det praktfulle gravmonumentet, som Anders enke lot sette opp over ektemannen i Smedstrups kirke. På dette lot hun innhugge kong Jakobs latinske kved. Monumentet er utført i hvit marmor og sort kalksten, og skal være et av den nordiske renessansens mere underfundige skulpturverk.
Eiendommen hadde senere forskjellige eiere fra slektene Quitzow, Bülow og Kruus. I 1640 overtok en av Danmark-Norges mest fremstående menn, Jochum Gersdorff, slottet. Da Skåne gikk over til Sverige, byttet han de skånske godsene sine mot danske.
Inntil 1713 var det for det meste svenske offiserer som innehadde Smedstrup.


== Eksterne lenker ==
Om Smedstorp, Sylve Åkesson
Smedstorp i Nordisk familjebok
Bjørn Johan Muri

Bjørn Johan Muri (født 4. januar 1990 i Ålesund) er en norsk sanger. Muri ble landskjent da han deltok i talentkonkurransen Idol i 2007. Han ble til slutt nummer to i konkurransen. Størst suksess har han hatt med låten «Yes Man» som kom på fjerdeplass i Melodi Grand Prix 2010. Sangen toppet VG-lista i seks uker.


== Bakgrunn ==
Muri begynte å interessere seg for musikk i 8-årsalderen da han startet å spille trommer. Da han var tolv spilte han gitar, sang og skrev egne låter. Som 16-åring startet han på musikkstudiet på Fagerlia videregående skole, og innledet samtidig opp et tre år langt musikalsk vennskap med jazzbandet Little Green Apples Falling Down From a Tree. I 2007 meldte han seg på Idol for å få profesjonelle tilbakemeldinger, og han endte til slutt på en andreplass i konkurransen. Kort tid etter ble han signert av Universal Music AS. Hans første singel for Universal var «I Wanna Be Loved By You», dubbet som en duett med Marilyn Monroe. Tross elendige anmeldelser nådde nye versjonen av klassikeren en trettendeplass på VG-lista.I januar 2010 stilte han i norske Melodi Grand Prix med «Yes Man». Sangen endte til slutt på en fjerdeplass og lå seks uker på topp på VG-lista – mer enn noe annet ikke-vinnende MGP-bidrag. Påfølgende singler som «Circles» og «Once Upon a Time» ble også tatt godt imot på radio. Albumet Airwaves ble utgitt samme år. Han ble nominert til to Spellemannpriser i 2011.  


== Annet ==
Muri har vært programleder for Disney Scandinavia og talentkonkurransen My Camp Rock i 2010. Han har også deltatt i miljø- og antimobbekampanjer rettet mot barn for Disney Channel og NRK. I november 2012 slapp han singelen «Even a Fool».
Samtidig som han har jobbet med popmusikk, har Bjørn Muri hatt et nært profesjonelt forhold til orkesterlederen Kjell Karlsen. Karlsen tok Muri under vingene allerede under Idol-tiden, og han har vært en slags musikalsk mentor for Muri. De har opptrådt sammen både på radio, små og store scener. I 2009 bidro han blant annet på Karlsens prosjekt Edvard Grieg in Jazz Mood.I 2013 var Muri med på å starte opp plateselskapet BiteMark Productions AS, som har som mål å levere ferdige låter og produksjoner for andre artister. Selskapets første låt, «Det va'kje mi tid», ble lansert gjennom Melodi Grand Prix i 2013. Dette selskapet ble avviklet i februar 2018.


== Diskografi ==
Album2010: AirwavesSingler2009: «The Beauty of Who You Are»
2010: «Yes Man»
2010: «Circles»
2010: «Once Upon a Time» med LidoLido
2012: «Even a Fool»


=== Singler ===

Medvirkning2007: Idol (andreplass)
2008: Camp Rock – This Is Me (norsk versjon)
2010: Melodi Grand Prix 2010 (fjerdeplass)


== Referanser ==


== Eksterne lenker ==
(en) Bjørn Johan Muri – kategori av bilder, video eller lyd på Commons 
(en) Bjørn Johan Muri på Internet Movie Database 
(en) Bjørn Johan Muri på Discogs 
(en) Bjørn Johan Muri på MusicBrainz 
(en) Bjørn Johan Muri på Myspace
Black Mountain

Black Mountain er et psykedelisk rockeband fra Canada som ble grunnlagt i 2004. Bandet består av musikerne Stephen McBean, Amber Webber, Matt Camirand, Jeremy Schmidt og Joshua Wells. 
Black Mountain har i årenes løp gitt ut to LP-plater som er blitt kalt Black Mountain (2005) og In The Future (2008). Albumet In the Future som ble utgitt i 2008 var en av finalistene til Polaris Musikkpris i 2008. 


== Eksterne lenker ==
(en) Offisielt nettsted 
(en) Black Mountain på Internet Movie Database 
(en) Black Mountain på Apple Music 
(en) Black Mountain på Discogs 
(en) Black Mountain på MusicBrainz 
(en) Black Mountain på Spotify 
(en) Black Mountain på Songkick 
(en) Black Mountain på Last.fm 
(en) Black Mountain på AllMusic
Morten Mølster

Morten Mølster (født 31. mars 1962, død 14. januar 2013) var en norsk musiker fra Stavanger, mest kjent som gitarist i The September When. Han var elev ved Stavanger katedralskole.Han tok over som gitarist i The September When etter Tor Øyvind Syvertsen våren 1990 og var med fram til bandet ble oppløst i 1996. Bandet ga i denne perioden ut tre album og ble kåret til Årets spellemann under Spellemannprisen 1993. Han var også med da bandet ble gjenforent i 2008 og ga ut ytterlige et album.
Han var også aktiv innenfor jazzmusikken og samarbeidet med musikere som Frode Gjerstad og Nils Petter Molvær. I tillegg var han med i musikalske prosjekter som prosjektet Abel/Mølster/Egdetveit/Eldøy sammen med Morten Abel, Johan Egdetveit og Øystein Eldøy.
Han var direktør for Stavanger Symfoniorkester i perioden 1. august 1999 til 31. august 2000 og var styreleder for orkesteret fra april 2012 og fram til sin død.


== Diskografi ==


=== The September When ===
Mother I've Been Kissed (1991)
One Eye Open (1993)
HuggerMugger (1994)
Absolute The September When – Prestige de la Norvegè 1989–96 (1996)
The Best of TSW (2002)
Judas Kiss (2008)SinglerWish for a Warm Juli x 2 (1989)
Bullet Me/A Place to Stop (1991)
Where You Go I Go Roundabout ...Now!/Not Impressed (1991)
Mama Won't Tell You No Lie/Waiting for the Moon (1991)
Bullet Me (1991)
Nightflight (1993)
Can I Trust You/Same Slave/Street Jam (1993)
Cries Like a Baby/True Love (1994)
Sometimes Serious/Villain/Bullet Me (1994)
Comes Around/Come Together/No Simple Reason (1994)
I Can Take It/True Love/Leave to Wonder (1995)
Daydreaming/The Safest Way/True Love (1996)


=== Circulasione Totale Orchestra ===
Accent (1988)


=== Janne Hagens Gospel Combo ===
AlbumJanne Hagens Gospel Combo (1996)Singler/EP-erJanne Hagens Gospel Combo (1996)
The Cross (1996)


=== Nadirsenit ===
Skodde skodde (2000)
Nadirsenit (2000)


=== Romantic Noise ===
The Sound/For You (the Pain of Love) (1983)


=== Chilli Willi Band ===
Chilli Willi Band (200?)


=== Deltar på ===
Svein Tang Wa: Tang Wa's revy (1986)
Ciwan Haco: Dûrî (1994)
Gasolin'-hyllest: Fi Fi Dong – Gasolin' Tribute (1995)
Nils Petter Molvær: Khmer (1998)
Morten Abel: Being Everything, Knowing Nothing (2003)
Anya Aasebø: From All of Us to All of You EP (2006)
Elin Furubotn: Villhund (2006)
Lasse Myrvold-hyllest: Dans til musikken (2006)
West Audio: Ingen banke oss på stadion (2008)
Sonovo Mastering: Blåmann 2011 (2011)
Elin Furubotn: Heilt nye vei (2012)
ECM: Selected Signs III–VIII (2013)
Pete Johansen: You Don't Know Me (2014)


== Referanser ==
Anders Kjeldsen Bing

Anders Kjeldsen Bing (født 1525 på Smedstrup, død 16. desember 1589) var en skånsk adelsmann og riksråd.


== Historie ==
Han var sønn av Kjeld Bing til Smedstrup og Kirsten Splid (Fasti). Syv år gammel ble han sendt til onkelen sin i Norge Jens Splid, som satte ham i skole i Bergen. Senere var han i huset hos flere fremtredende adelsmenn som Johan Rantzau og Peder Skram. 
Heretter var han i utenlandsk krigstjeneste, navnlig i Ungarn hvor han kjempet mot tyrkerne. Etter sin hjemkomst ble han i 1554 hoffsinde på Malmøhus hos hertug Frederik, som etter sin tronbestigelse gjorde ham til sin kjøgemester. 

Bing deltok både i Ditmarskentoget og i Den nordiske syvårskrig. I sistnevnte mistet han begge brødrene sine og ble selv hardt såret i slaget ved Axtorne (Svarterå). Etter fredslutningen ble han sendt som gesandt til Sverige og ble senere ofte benyttet til diplomatiske utsendelser. I 1581 ble han tatt opp i Riksrådet.
Foruten et par mindre len hadde han fra 1572 Varberg slott i forlening, og her døde han i 1589 etter en tids sykdom. To dager etter hans død kom kong Jakob VI av Skottland og dronning Anne til Varberg fra bryllupet i Oslo, og med deres representanter tilsammen med en fornem forsamling av danske riksråder og den hallandske adel og geistlighet, ble liket hans ført fra Varberg til Treslev Kirke.
Samtidig med at kong Frederik II hadde feiret bryllupet sitt i 1572, holdt han også Anders Bings bryllup med jomfru Anne Pedersdatter Galt på Københavns slott. Hun levde fremdeles i 1605, men fordi ekteskapet var barnløst, døde Anders Bing som sin slekts siste mann. Anders' enke satt opp et praktfullt gravmonument over ektemannen i Smedstrups kirke, med et latinsk kved hvor kong Jakob VI bidro med fire vers.


== Litteratur ==
Wallin, Curt: Anders Bing och Anne Galt, Bokförlaget Österleniana, 1996


== Eksterne lenker ==
Dansk biografisk Lexikon
Gulleiv Wee

Gulleiv Wee (født 1969) er en norsk musiker.
Han er særlig kjent som bassist i bandet The September When. Etter at dette bandet ble oppløst startet han band som Janne Hagens Gospel Combo, Dream Pilots, Salvation Street og Wibutee. Han spilte en gang i orkesteret Circulasione Totale Orchestra.
Han har også medvirket på Janove Ottesens produksjoner.


== Referanser ==
Tor Øyvind Syvertsen

Tor Øyvind Syvertsen (født 15. august 1962, død 7. november 2022) var en norsk musiker fra Stavanger, kjent som gitarist i Mods og The September When. 
Han ble medlem av Mods i 1981, like etter utgivelsen av debutalbumet Revansj, og var med i bandet til 1983, samt på gjenforeningskonserten i 2012. I 1987 var han med på å starte The September When sammen med de to Mods-medlemmene  Morten Abel og Helge Hummervoll. Han var med på bandets første album, The September When, og ble avløst av Morten Mølster våren 1990. 


== Diskografi ==


=== Mods ===
Amerika (1982)
Originaler (1992)
Gje meg litt merr – de beste (2006)
Live Viking Stadion 9. juni 2012 (2012)


=== The September When ===
The September When (1989)
Absolute The September When – Prestige de la Norvegè 1989–96 (1996)
The Best of TSW (2002)SinglerMortal/Feeling of Flying (1989)
Everything Goes for Believers/When I Drive (1990)


=== Deltar på ===
Susanne V.: Who Are You? (1996)
Odd Vegard Sunnanå: Vegard (1998)
Susi Varming: Barefoot in the Snow (2001)


== Referanser ==
Xx (album)

xx er debutalbumet til det engelske indierockebandet The xx. Det ble produsert av bandet, og ble først gitt ut den 17. august 2009 i Storbritannia gjennom Young Turks, og den 20. oktober i Nord-Amerika. Albumet ble spilt inn på XL Studios vest i London mellom desember 2008 og april 2009.


== Mottagelse ==
Den første responsen fra kritikere var veldig positiv. På Metacritic, som tildeler alle album en gjennomsnittlig rangering mellom 0 og 100, basert på anmeldelser fra kjente kritikere, fikk albumet en gjennomsnittlig poengsum på 85, basert på 23 anmeldelser.Albumet rangerte høyt på mange utgivelsers liste over de beste albumene i 2009. Albumet vant også XFMs New Music Award 2010, og havnet på andreplass i NEMs avstemning om årets album 2009. Chicago Tribune rangerte albumet på fjerdeplass på deres liste over de 20 beste album i 2009. Pitchfork.com rangerte albumet som det tredje beste i 2009. The Guardian plasserte albumet øverst på sin liste over de 50 beste albumene i 2009. Albumet vant Mercury Prize i 2010.I tillegg rangerte Rough Trade albumet som det beste albumet utgitt i 2009.


== Sporliste ==
All musikk skrevet av The xx. 
Alle tekster skrevet av Oliver Sim og Romy Madley Croft, med mindre annet er nedtegnet

«Intro» – 2:08
«VCR» – 2:57
«Crystalised» – 3:22
«Islands» – 2:41
«Heart Skipped a Beat» – 4:02
«Fantasy» – 2:38 (Oliver Sim)
«Shelter» – 4:30 (Romy Madley Croft)
«Basic Space» – 3:08
«Infinity» – 5:13
«Night Time» – 3:37
«Stars» – 4:23
«Hot Like Fire» – 3:31 Bonusspor på iTunes/vinyl. (Aaliyah cover)


== Listeplasseringer ==


== Personell ==
Romy Madley Croft – Sang, gitar
Oliver Sim – Sang, bass
Jamie Smith- Rytmeseksjon
Baria Qureshi- Tangenter, gitar
Produsert av Jamie Smith
Mikset av Jamie Smith og Rodaidh McDonald
Bilder av the xx
Design av Phil Lee og the xx


== Referanser ==


== Eksterne lenker ==
(en) xx på Discogs 
(en) xx på MusicBrainz 
(en) xx på Spotify 
(en) xx på Last.fm 
(en) xx på AllMusic 
xx på Metacritic
Hurtigløp på skøyter under Vinter-OL 1972 – 10000 meter herrer

10 000 meter hurtigløp på skøyter herrer var en øvelse under Vinter-OL 1972. Øvelsen ble avholdt på Makomanai Open Stadium i Sapporo, Japan 7. februar 1972.
24 skøyteløpere fra 14 nasjoner deltok i øvelsen.


== Medaljevinnere ==


== Rekorder ==
Dette var gjeldende rekorder verdens og olympisk rekorder før Vinter-OL i 1972:

Følgende nye verdensrekorder og olympiske rekorder ble satt under konkurransen:


== Resultater ==


== Eksterne lenker ==
(en) Hurtigløp på skøyter under Vinter-OL 1972 – 10000 meter herrer – Olympedia 
Offisiell olympisk rapport Arkivert 26. februar 2008 hos Wayback Machine.
(en) Sapporo 1972 / Speed Skating / 10000m Men på Olympic.org
(en) Speed Skating at the 1972 Sapporo Winter Games: Men's 10,000 metres Arkivert 12. desember 2013 hos Wayback Machine. på Sports-reference.com/olympics
(en) Distance result: Olympic Winter Games 1972 · Men · 10.000 Meter Resultater på SpeedSkatingNews.info
(en) Resultatoversikt på SpeedSkatingStats.com en nl Results of the 1972 Olympic Winter Games 10,000 meters Men
(en) Results Olympic Games 1971/1972 Men - 10000m : 07 Feb 1972 - Sapporo på www.ISU.html.infostradasports.com
(en) Speed Skating - 1972 Olympic Games - Results Men's 10000 m - 7th February på The-Sports.org
Marcolympics.org
Wudarski, Pawel (1999). «Wyniki Igrzysk Olimpijskich» (PDF). Besøkt 16. mars 2010.
Dødningehodeblomsterfluer

Dødningehodeblomsterfluer (Myathropa) er en slekt av store fluer som tilhører familien blomsterfluene.  
Slekten omfatter bare to arter.


== Utseende ==
Store, kraftige, lyst gule og svarte fluer, ca. 15-18 millimeter lange.  Forbrystet har et karakteristisk «hodeskallemønster» dannet av sølvgrå tverrstriper. 
Ansiktet er gult med gyllen hårbekledning. Fasettøynene er fint hårkledte og mørke. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene. Antennene er små og mørke.
Bakkroppen har mønster i gult og svart. Hvert av  bakkroppsleddene er mørke i den bakerst halvdelen og gule lengst frem. Langs midten er det en mørkere midtlinje som utvider seg til en mørk flekk i framkanten av hver bakkroppsledd. Scutellum er lyst gulbrunt, og skiller seg lite fra den brunlige ryggsiden. Brystets sider er gule med lange gylne hår. Beina er lyst gule på midten. Lår (femora) og føtter (tarser) er mørke, brunsvarte.


== Levevis ==
Fluene kan påtreffes i hager og særlig på gress- og blomsterenger. Den besøker blomster eller sitter og soler seg på et blad. De voksne flyr i mai til september. Larvene lever i råtehull i trestammer. 


== Utbredelse ==
Den vanlige arten Myatropa florea finnes over mesteparten av den palearktiske sone, mens Myathropa usta bare finnes på Madeira.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
slekten dødningehodeblomsterfluer, Myathropa Rondani, 1845
dødningehodeblomsterflue, Myathropa florea (Linnaeus, 1758)
Myathropa usta (Wollaston, 1859) (synonym Myathropa mallotiformis (Frey, 1939))


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) dødningehodeblomsterfluer i Global Biodiversity Information Facility 
(no) dødningehodeblomsterfluer hos Artsdatabanken 
(sv) dødningehodeblomsterfluer hos Dyntaxa 
(en) dødningehodeblomsterfluer hos Fauna Europaea 
(en) dødningehodeblomsterfluer hos NCBI 
(en) Kategori:Myathropa – bilder, video eller lyd på Wikimedia Commons 
(en) Myathropa florea – galleri av bilder, video eller lyd på Wikimedia Commons
Fredrik Mellem

Fredrik Mellem (født 25. februar 1969 i Oslo) er norsk politiker (Ap). Han er generalsekretær i Europabevegelsen og tidligere leder i Oslo Arbeidersamfunn, som er det største partilaget i Arbeiderpartiet. Mellem engasjerte seg som 16-åring i Nittedal AUF etter stortingsvalget 1985, og har siden mer eller mindre sammenhengende vært tillitsvalgt i AUF/Arbeiderpartiet.


== Politiske verv ==
Tidligere leder i Oslo Arbeidersamfunn
Styremedlem i Oslo Arbeiderparti
Tidligere leder i Kristiansand Arbeiderparti
Tidligere leder i AUF i Vest-Agder
Tidligere bystyrerepresentant i Kristiansand
Tidligere leder i Nittedal AUF


== Referanser ==


== Eksterne lenker ==
(no) Fredrik Mellem hos Stortinget 
(no) Fredrik Mellem hos Norsk senter for forskningsdata 
(no) Oslo Arbeidersamfunn
Mesembrius

Mesembrius er en slekt av fluer som tilhører familien blomsterfluer (Syrphidae). Slekten forekommer i Europa, men mangler i Norden.


== Utseende ==
Fluene i denne slekten minner sterkt om artene i slekten Helophilus men er lysere. Thorax har fire ganske brede, lyse lengdestriper, bakkroppen er hovedsakelig gul.


== Utbredelse ==


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Eristalinae
gruppe Eristalini
slekten Mesembrius Rondani, 1857 – én art i Europa:
Mesembrius peregrinus (Loew, 1846) – Mellom-Europa


== Kilder og litteratur ==
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) Mesembrius i Encyclopedia of Life 
(en) Mesembrius i Global Biodiversity Information Facility 
(en) Mesembrius hos Fauna Europaea 
(en) Mesembrius hos NCBI 
(en) Kategori:Mesembrius – bilder, video eller lyd på Wikimedia Commons 
www.syrphidae.com/ – the Syrphidae website
Bilder av to arter fra Japan
Simen Agdestein

Simen Agdestein (født 15. mai 1967 i Asker) er en norsk sjakkspiller og tidligere fotballspiller på eliteserienivå og på landslaget. Han ble for første gang norgesmester i 1982 (som 15-åring), og ble i 1985 utnevnt til stormester (GM).


== Sjakkspilleren ==
Siden midten av 1980-tallet ble Agdestein regnet som Norges og Nordens sterkeste sjakkspiller. Han dominerte både NM og Nordisk mesterskap i sjakk.
I 1986, da han var 19 år, endte Agdestein som nummer 2 i junior-VM i sjakk, bak Walter Arencibia, men foran Jevgenij Barejev, Viswanathan Anand og Jeroen Piket.
Når Agdestein spiller med hvite brikker, viser han en preferanse for dronningbondeåpninger, mens han med sorte brikker foretrekker spansk åpning, hollandsk åpning og halvåpent spill. 
Agdestein har – tross mange gode turneringsresultater – aldri helt klart å bryte seg inn i den øvre verdenseliten. På FIDE-listen for januar 1993, hadde Agdestein en Elo-rating på 2630. Per november 2014 er hans rating 2626. 
Agdestein har vært lærer og trener for Magnus Carlsen på Norges Toppidrettsgymnas i Bærum. Han skriver også sjakkspalten i VG. Agdestein har blitt norgesmester for senior sju ganger.
I 2021 ble Agdestein valgt til president i Norges sjakkforbund.


== Fotballkarrieren ==
Agdestein var også en dyktig fotballspiller. Han spilte for Lyn i åtte sesonger, og fikk også åtte A-landskamper for Norge før en kneskade tvang ham til å legge opp.


== Øvrig ==
Han har også vist seg å være en habil danser i danseprogrammet Skal vi danse på TV 2. Han har også deltatt i en norsk oppsetting av musikalen Chess.
Simen Agdestein var tidligere gift med Marianne Aasen, stortingsrepresentant for Arbeiderpartiet.Agdesteins svigerinne er stortingsrepresentant Elin Agdestein.


== Bibliografi ==
Sjakkvidunder: Hvordan Magnus Carlsen ble verdens yngste stormester, Kom Forlag 2005, ISBN 82-92496-21-1
Simens sjakkbok, Gyldendal 1997, ISBN 82-05-25146-0
Sjakkleksjoner med Simen Agdestein (m/Knut Jøran Helmers), 1987, ISBN 82-496-0064-9


== Referanser ==


== Eksterne lenker ==
(en) Simen Agdestein – Transfermarkt 
(en) Simen Agdestein – national-football-teams.com 
(en) Simen Agdestein – EU-Football.info 
(no) Simen Agdestein – Norges Fotballforbund 
(en) Simen Agdestein – FIDE 
(en) Simen Agdestein – US Chess Federation 
(en) Simen Agdestein – chessgames.com 
(en) Simen Agdestein – OlimpBase 
(en) Simen Agdestein – Chess.com 
(en) Simen Agdestein – 365Chess.com 
Presentasjon på LynFotball.net (1984-92) Arkivert 28. juni 2012 hos Wayback Machine.
Presentasjon i Rune Djurhuus' stormestergalleri Arkivert 30. mai 2008 hos Wayback Machine.
Næring

Næring har flere betydninger

Mat, som næringskilde
Næringsvirksomhet
Tarxien

Tarxien (eller Ħal Tarxien) er en landsby sydøst i Malta. Folketellingen i 2011 viste et innbyggertall på 8 380.Navnet kommer antagelig fra to ord: Tarzin som er et arabisk ord for en gruppe trær og Tirix som betegnet en stor sten, lignende de stenene som ble brukt i stenaldertemplet som ligger her. Landsbyens motto er Tyrii Genure Coloni (Fønikierne grunnla meg).
Tarxien er mest kjent for de megalittiske templene i Tarxien. De står på UNESCOs liste over verdensarven.


== Referanser ==


== Eksterne lenker ==
Offisielt nettsted 
(en) Tarxien – kategori av bilder, video eller lyd på Commons
Al Ezzel kraftverk

Al Ezzel kraftverk er et varmekraftverk med kombinert gassdrift og oljedrift  i Bahrain. Det har en installert produksjonskapasitet på 950 MW fordelt på to blokker à 475 MW hver. Anlegget ble ferdig i årene 2005–2007. Brenselstypen er naturgass og olje. 


== Se også ==
Liste over verdens største olje- og gasskraftverk


== Referanser ==


== Eksterne lenker ==
El Ezzel CCGT Power Plant - Global Energy Observatory, besøkt 8. desember 2019.
IndustCards – «Gas Turbine and Combined-Cycle Power Plants in Bahrain».